
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1880 

7 Σεπτεμβρίου 2015 


ΑΠΟΦΑΣΕΙ Σ 

Αριθρι. 8000/20/45/119-δ 

Διάρθρωση της Υπηρεσίας Διαχείρισης Ευρωπαϊκών και 
Αναπτυξιακών Προγραμμάτων (ΥΔ.Ε.Α.Π.) Υπουργείου 
Εσωτερικών και Διοικητικής Ανασυγκρότησης του 
άρθρου 9 παρ. 11 εδαφ. γ' του Ν. 4332/2015. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του Π.δ. 63/2005 (ΦΕΚ Α' 98). 

2. Τον υπ’ αριθμ. 513/2014 Κανονισμό (Ε.Ε.) του Ευ¬ 
ρωπαϊκού Κοινοβουλίου «για τη θέσπιση στο πλαίσιο 
του Ταμείου Εσωτερικής Ασφάλειας, του μέσου για τη 
χρηματοδοτική στήριξη της αστυνομικής συνεργασίας, 
της πρόληψης και καταστολής της εγκληματικότητας 
και της διαχείρισης των κρίσεων και για την κατάργηση 
της απόφασης 2007/125/ΔΕΥ του Συμβουλίου». 

3. Τον υπ’ αριθμ. 514/2014 Κανονισμό (Ε.Ε.) του Ευρωπαϊ¬ 
κού Κοινοβουλίου «σχετικά με τον καθορισμό γενικών 
διατάξεων όσον αφορά το Ταμείο Ασύλου, Μετανά¬ 
στευσης καιΈνταξης και το μέσο για τη χρηματοδοτική 
στήριξη της αστυνομικής συνεργασίας, της πρόληψης 
και καταστολής της εγκληματικότητας και της διαχεί¬ 
ρισης κρίσεων», όπως συμπληρώθηκε με τον υπ’ αριθμ. 
1042/2014 Κανονισμό (Ε.Ε.). 

4. Τον υπ’ αριθμ. 1042/2014 Κανονισμό του Ευρωπαϊκού 
Κοινοβουλίου «για τη συμπλήρωση του κανονισμού (ΕΕ) 
αριθμ. 514/2014 όσον αφορά τον ορισμό και τις αρμοδιό¬ 
τητες διαχείρισης και ελέγχου των υπεύθυνων αρχών 
και όσον αφορά το καθεστώς και τις υποχρεώσεις των 
ελεγκτικών αρχών.» 

5. Τον υπ’ αριθμ. 515/2014 Κανονισμό (Ε.Ε.) του Ευρω¬ 
παϊκού Κοινοβουλίου «για τη θέσπιση στο πλαίσιο του 
Ταμείου Εσωτερικής Ασφάλειας, του μέσου χρηματο¬ 
δοτικής στήριξης στον τομέα των εξωτερικών συνόρων 
και των θεωρήσεων και την κατάργηση της απόφασης 
αριθμ. 574/2007/Ε.Κ». 

6. Τον υπ’ αριθμ. 516/2014 Κανονισμό (Ε.Ε.) του Ευρω¬ 
παϊκού Κοινοβουλίου «για τη δημιουργία του Ταμείου 


Ασύλου, Μετανάστευσης καιΈνταξης, την τροποποίηση 
της απόφασης 2008/381/Ε.Κ. του Συμβουλίου και την 
κατάργηση των αποφάσεων του Ευρωπαϊκού Κοινοβου¬ 
λίου και του Συμβουλίου αριθμ. 573/2007/Ε.Κ. και της 
απόφασης 2007/435/Ε.Κ. του Συμβουλίου». 

7. Το άρθρο 3 του Ν. 3938/2011 (ΦΕΚ Α' 61), όπως 
τροποποιήθηκε και ισχύει. 

8. Το Ν. 4332/2015 (ΦΕΚ Α' 76) «Τροποποίηση δια¬ 
τάξεων Κώδικα Ελληνικής Ιθαγένειας - Τροποποίηση 
του Ν. 4521/2014 για την προσαρμογή της ελληνικής 
νομοθεσίας στις οδηγίες του Ευρωπαϊκού Κοινοβουλίου 
και του Συμβουλίου 2011/98/ΕΕ σχετικά με την ενιαία 
διαδικασία υποβολής αίτησης για τη χορήγηση στους 
πολίτες τρίτων χωρών ενιαίας άδειας διαμονής και ερ¬ 
γασίας στην επικράτεια κράτους - μέλους και σχετικά 
με κοινό σύνολο δικαιωμάτων για τους εργαζομένους 
από τρίτες χώρες που διαμένουν νομίμως σε κράτος- 
μέλος και 2014/36/ΕΕ σχετικά με τις προϋποθέσεις ει¬ 
σόδου και διαμονής πολιτών τρίτων χωρών με σκοπό 
την εποχιακή εργασία και άλλες διατάξεις» (ΦΕΚ Α' 76) 
και ειδικότερα το άρθρο 9 αυτού. 

9. Το Ν. 3938/2011 (ΦΕΚ Α' 61) «Σύσταση Γραφείου 
Αντιμετώπισης Περιστατικών Αυθαιρεσίας στο Υπουρ¬ 
γείο Προστασίας του Πολίτη και άλλες διατάξεις», όπως 
τροποποιήθηκε και ισχύει. 

10. Το Π.δ. 82/2011 (ΦΕΚ Α' 198) «Οργάνωση και λειτουρ¬ 
γία Υπηρεσίας Διαχείρισης Ευρωπαϊκών και Αναπτυ¬ 
ξιακών Προγραμμάτων (άρθρο 3 Ν. 3938/2011)». 

11. Το Π.δ. 24/2015 (ΦΕΚ Α' 20) «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων». 

12. Το Π.δ. 65/2015 (ΦΕΚ Α' 106) «Διορισμός Υπουργών 
Αναπληρωτών Υπουργών και Υφυπουργών». 

13. Την υπ’ αριθμ. Υ15 από 29-08-2015 (ΦΕΚ Β' 1866) 
Απόφαση Πρωθυπουργού, «Ανάθεση αρμοδιοτήτων στον 
Αναπληρωτή Υπουργό Εσωτερικών και Διοικητικής Ανα¬ 
συγκρότησης Αντώνιο Μακρυδημήτρη». 

14. Την υπ’ αριθμ. 12104/ΕΥΔ και ΠΛΑΠ 275 από 12-03-2014 
(ΦΕΚ Β' 781) κοινή υπουργική απόφαση Αναπληρωτή 
Υπουργού Οικονομικών και Υπουργού Ανάπτυξης και 
Ανταγωνιστικότητας «Καθορισμός συστήματος διαχείρι¬ 
σης και ελέγχου για την υλοποίηση του Χρηματοδοτικού 
Μηχανισμού (ΧΜ) του Ευρωπαϊκού Οικονομικού Χώρου 
(Ε.Ο.Χ.) περιόδου 2009-2014 - Κατανομή των Πόρων». 

15. Την υπ’ αριθμ. 16859/ΕΥΔ και ΓΊΛΑΠ 355 από 
15-04-2014 (ΦΕΚ Β' 947) απόφαση του Υπουργού Ανά¬ 
πτυξης και Ανταγωνιστικότητας «Συγχρηματοδότηση 
της Υπηρεσίας Διαχείρισης Ευρωπαϊκών και Αναπτυξι¬ 
ακών Προγραμμάτων της Περιόδου 2009-2014 και του 
Εθνικού Προγράμματος Δημοσίων Επενδύσεων», όπως 
τροποποιήθηκε με την υπ’ αριθμ. 43834/ΕΥΔ και ΠΛΑΠ 
777 από 05-09-2014 (ΦΕΚ Β' 2462) όμοια. 

16. Την υπ’ αριθμ. 85334/24-08-2015 (ΦΕΚ Β' 1825) κοινή 
υπουργική απόφαση «Αναδιάρθρωση της Ειδικής Υπηρε¬ 
σίας Επιτελική Δομή ΕΣΠΑ του Υπουργείου Εσωτερικών 
και Διοικητικής Ανασυγκρότησης (τομέας εσωτερικών) 
του άρθρου 18 παρ. 4 του Ν. 4314/2014 και αντικατά¬ 
σταση της υπ’ αριθμ. 16356/24-4-2013 (ΦΕΚ Β' /1024/ 
25-4-2013) κοινής υπουργική απόφασης, όπως ισχύει». 

17. Την υπ’ αριθμ. 0(2015) 5313 απόφαση της Επιτρο¬ 
πής της 31-07-2015, για την έγκριση του Εθνικού Προ¬ 
γράμματος της Ελλάδας για ενίσχυση από το Ταμείο 
Ασύλου, Μετανάστευσης και Ένταξης, για την περίοδο 
2014 έως το 2020. 

18. Την υπ’ αριθμ. 0(2015) 5312 απόφαση της Επιτροπής 
της 31-07-2015, για την έγκριση του Εθνικού Προγράμ¬ 
ματος της Ελλάδας για ενίσχυση από το Ταμείο Εσω¬ 
τερικής Ασφάλειας, για την περίοδο 2014 έως το 2020. 

19. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

ΥΠΗΡΕΣΙΑ ΔΙΑΧΕΙΡΙΣΗΣ ΕΥΡΩΠΑΪΚΩΝ 
ΚΑΙ ΑΝΑΠΤΥΞΙΑΚΩΝ ΠΡΟΓΡΑΜΜΑΤΩΝ (Υ.Δ.Ε.Α.Π.) 

Άρθρο 1 

Διάρθρωση - Αρμοδιότητες 
της Υπηρεσίας Διαχείρισης Ευρωπαϊκών 
και Αναπτυξιακών Προγραμμάτων (Υ.Δ.Ε.Α.Π.) 

1. Η Υπηρεσία Διαχείρισης Ευρωπαϊκών και Αναπτυ¬ 
ξιακών Προγραμμάτων (Υ.Δ.Ε.Α.Π.) του άρθρου 3 του 
Ν. 3938/2011 (ΦΕΚ Α' 61), όπως τροποποιήθηκε με το 
άρθρο 9 του Ν. 4332/2015, ως Εντεταλμένη Αρχή, ανα¬ 
λαμβάνει την άσκηση μέρους των καθηκόντων της 
Υπεύθυνης Αρχής στους κάτωθι τομείς του Ταμείου 
Εσωτερικής Ασφάλειας και του Ταμείου Ασύλου, Με¬ 
τανάστευσης και'Ενταξης, όπως αυτές εξειδικεύονται 
στο άρθρο 5 του κατ’ εξουσιοδότηση Κανονισμού (ΕΕ) 
αριθμ. 1042/2014, ως ακολούθως: 

α. Τον ειδικό στόχο της Πολιτικής Επιστροφών καθώς 
και δράσεις χρηματοδότησης της εκκαθάρισης αιτημά¬ 
των ασύλου βάσει του παλαιού συστήματος εξέτασης 
αυτών από το Αρχηγείο Ελληνικής Αστυνομίας εντός 
του ειδικού στόχου του Ασύλου, στο πλαίσιο του Τα¬ 
μείου Ασύλου, Μετανάστευσης και'Ενταξης. 

β. Όλους τους ειδικούς στόχους των ειδικών Κανονι¬ 
σμών του Ταμείου Εσωτερικής Ασφάλειας, πλην δρά¬ 
σεων χρηματοδότησης περί αύξησης της ικανότητας 
διαχείρισης και κάλυψης λειτουργικών εξόδων της Υπη¬ 
ρεσίας Πρώτης Υποδοχής. 

γ. Επίσης αναλαμβάνει και τις αντίστοιχες ειδικές, 
ενωσιακές δράσεις και επείγοντα μέτρα στους ως άνω 
τομείς των Ταμείων. 

Η Υ.Δ.Ε.Α.Π. ως Εντεταλμένη Αρχή, δύναται να αναλαμ¬ 
βάνει και τη διαχείριση πρόσθετων συμπληρωματικών 
των ως άνω Ταμείων επενδυτικών και μη προγραμμάτων 
ή δράσεων, εντός ή εκτός της Ευρωπαϊκής Ένωσης. Τα 
ειδικότερα θέματα διαχείρισης, ανατίθενται με από¬ 


φαση του Διευθυντή της Υπηρεσίας στα αντίστοιχα 
Τμήματα. Στο πλαίσιο αυτό διαχειρίζεται το Πρόγραμμα, 
του Χρηματοδοτικού Μηχανισμού Ευρωπαϊκού Οικονο¬ 
μικού Χώρου 2009-2014, όπως περιγράφεται στην υπ’ 
αριθμ. 16859/ΕΥΔ&ΠΛΑΠ 355 υπουργική απόφαση από 
07-04-2014 (ΦΕΚ Β' 947), όπως τροποποιήθηκε και ισχύει. 

2. Διαρθρώνεται στα ακόλουθα Τμήματα: 

α. Τμήμα Προγραμματισμού και Αξιολόγησης του Ευ¬ 
ρωπαϊκού Ταμείου Εσωτερικής Ασφάλειας - Τομέας 
Σύνορα και θεωρήσεις. 

Αναλαμβάνει όλους τους αντίστοιχους ειδικούς στό¬ 
χους του Ταμείου Εσωτερικής Ασφάλειας, πλην δρά¬ 
σεων χρηματοδότησης περί αύξησης της ικανότητας 
διαχείρισης και κάλυψης λειτουργικής ενίσχυσης της 
Υπηρεσίας Πρώτης Υποδοχής. 

β. Τμήμα Προγραμματισμού και Αξιολόγησης του Ευ¬ 
ρωπαϊκού Ταμείου Εσωτερικής Ασφάλειας - Τομέας 
Αστυνομικής Συνεργασίας. 

Αναλαμβάνει τους αντίστοιχους ειδικούς στόχους. 

γ. Τμήμα Υλοποίησης, Αναφορών, Επαληθεύσεων και 
Πιστοποίησης του Ευρωπαϊκού Ταμείου Εσωτερικής 
Ασφάλειας. 

Αναλαμβάνει όλους τους ανωτέρω στο εδάφιο α' και 
β' ειδικούς στόχους. 

δ. Τμήμα Προγραμματισμού και Αξιολόγησης του Ευ¬ 
ρωπαϊκού Ταμείου Ασύλου, Μετανάστευσης και'Ενταξης. 

Αναλαμβάνει τον ειδικό στόχο της Πολιτικής Επιστρο¬ 
φών καθώς και δράσεις χρηματοδότησης της εκκαθάρι¬ 
σης αιτημάτων ασύλου βάσει του παλαιού συστήματος 
εξέτασης αυτών από το Αρχηγείο Ελληνικής Αστυνο¬ 
μίας του ειδικού στόχου της Ανάπτυξης ενός Κοινού 
Ευρωπαϊκού Συστήματος Ασύλου, στο πλαίσιο του Τα¬ 
μείου Ασύλου, Μετανάστευσης και'Ενταξης. 

ε. Τμήμα Υλοποίησης, Αναφορών, Επαληθεύσεων και 
Πιστοποίησης του Ευρωπαϊκού Ταμείου Ασύλου, Μετα¬ 
νάστευσης και'Ενταξης. 

Αναλαμβάνει τους αντίστοιχους ειδικούς στόχους του 
ανωτέρω εδαφίου δ'. 

στ. Τμήμα Συντονισμού και Υποστήριξης. 

3. Τα Τμήματα Προγραμματισμού και Αξιολόγησης, 
έχουν ως αρμοδιότητες: 

α. Την κατάρτιση και αποστολή στην Υπεύθυνη Αρχή 
θέσεων και κατευθύνσεων σχετικά με τις πολιτικές που 
θα πρέπει να ενσωματωθούν στο εκάστοτε εθνικό πρό¬ 
γραμμα ανά ειδικό και εθνικό στόχο και δράση. 

β. Την εξειδίκευση και την αποστολή προς έγκριση 
στην Υπεύθυνη Αρχή των επιλέξιμων δράσεων που 
εμπερικλείονται στο εκάστοτε εθνικό πρόγραμμα ανά 
ειδικό στόχο, εθνικό στόχο, δράση για κάθε οικονομικό 
έτος. 

γ. Την εφαρμογή των κανόνων επιλεξιμότητας για 
έργα και δαπάνες έργων για όλες τις δραστηριότητες, 
εξασφαλίζοντας ίση μεταχείριση και αποφεύγοντας 
κάθε σύγκρουση συμφερόντων, σύμφωνα με την αρχή 
της χρηστής δημοσιονομικής διαχείρισης. 

δ. Τη διοργάνωση και δημοσίευση των προσκλήσεων 
για την υποβολή αιτημάτων χρηματοδότησης, την αξιο¬ 
λόγηση και επιλογή των τελικών δικαιούχων και την 
διοργάνωση και δημοσίευση της επακόλουθης επιλογής 
και ανάθεσης έργων προς χρηματοδότηση στο πλαίσιο 
του εθνικού προγράμματος, σύμφωνα με το πεδίο και 
τους στόχους των ειδικών κανονισμών που αναφέρονται 
στο άρθρο 2 στοιχείο α) του Οριζόντιου Κανονισμού 

και με τα κριτήρια που ορίζονται στο άρθρο 9 του κατ’ 
εξουσιοδότηση κανονισμού (ΕΕ) 1042/2014. 

ε. Την κατάρτιση σύμφωνου αποδοχής όρων, σύμφωνα 
με τα άρθρα 9 και 10 του κατ’ εξουσιοδότηση κανο¬ 
νισμού 1042/2014 της Ευρωπαϊκής Επιτροπής και την 
κατάρτιση απόφασης ένταξης της δράσης. 

στ. Τη μέριμνα για την εξασφάλιση της συνοχής, της 
συμβατότητας και της συμπληρωματικότητας μεταξύ 
των συγχρηματοδοτήσεων του Ταμείου Ασύλου Μετα¬ 
νάστευσης και'Ενταξης και Εσωτερικής Ασφάλειας και 
εκείνων που προβλέπονται στο πλαίσιο άλλων εθνικών 
ή ευρωπαϊκών διατάξεων. 

ζ. Την υποβολή προτάσεων προς την Υπεύθυνη Αρχή 
για την αναθεώρηση του εθνικού προγράμματος. 

η. Την υποβολή προτάσεων για τη συμμετοχή της 
Υ.Δ.Ε.Α.Π. σε ειδικές, ενωσιακές δράσεις, επείγοντα μέ¬ 
τρα των ειδικών Κανονισμών των Ταμείων και σε ερευ¬ 
νητικά συγχρηματοδοτούμενα ή εθνικά έργα. 

θ. Την οργάνωση και παρακολούθηση της αξιολόγη¬ 
σης των εθνικών προγραμμάτων και τη διασφάλιση της 
υποβολής των σχετικών εκθέσεων αξιολόγησης εντός 
των προβλεπόμενων προθεσμιών, σύμφωνα με τα προ- 
βλεπόμενα στα άρθρα 56 και 57 παρ. 1 του Οριζόντιου 
Κανονισμού και τη λήψη των κατάλληλων μέτρων για 
την αξιοποίηση των συμπερασμάτων τους. 

ι. Τη μέριμνα ότι οι ανεξάρτητοι εμπειρογνώμονες, 
προκειμένου να πραγματοποιήσουν τις αξιολογήσεις 
των δράσεων των προγραμμάτων του Ταμείου, λαμβά¬ 
νουν όλες τις αναγκαίες πληροφορίες σχετικά με τη 
διαχείριση αυτών. 

ια. Την εξέταση της ικανότητας των δικαιούχων των 
έργων, να πληρούν τα κριτήρια επιλογής και χορήγησης. 
(Αρθ. 9 Κανονισμού (ΕΕ) 1042/2014 Ε.Κ.). 

ιβ. Την καταχώριση στο Ολοκληρωμένο Πληροφοριακό 
Σύστημα των στοιχείων των δράσεων που απορρέουν 
από τα εκδοθέντα έγγραφα του Τμήματος και την παρα¬ 
κολούθηση και τον έλεγχο της καταχώρισης στοιχείων 
των δράσεων από τους δικαιούχους, σύμφωνα με το 
Σύστημα Διαχείρισης και Ελέγχου. 

4. Τα Τμήματα Υλοποίησης, Αναφορών, Επαληθεύσεων 
και Πιστοποίησης, έχουν ως αρμοδιότητες: 

α. Τη μέριμνα για την υλοποίηση και την παρακολού¬ 
θηση της εξέλιξης των δράσεων του εθνικού προγράμ¬ 
ματος, των ειδικών, ενωσιακών δράσεων και των επειγό¬ 
ντων μέτρων των Ταμείων και όλων των επιπρόσθετων 
συμπληρωματικών των Ταμείων, ερευνητικών και μη, 
συγχρηματοδοτούμενων ή εθνικών δράσεων. 

β. Την υποστήριξη των τελικών δικαιούχων, σχετικά 
με την υλοποίηση των εγκεκριμένων δράσεων. 

γ. Την παρακολούθηση της παράδοσης των συγ¬ 
χρηματοδοτούμενων έργων, προϊόντων και υπηρεσι¬ 
ών και τον έλεγχο αυτών κατά πόσον οι δηλωθείσες 
για τα έργα δαπάνες έχουν όντως πραγματοποιηθεί 
και συμμορφώνονται με τους ενωσιακούς και εθνικούς 
κανόνες. 

δ. Την καταχώριση των στοιχείων των δράσεων που 
απορρέουν από τα εκδοθέντα έγγραφα του Τμήματος, 
την παρακολούθηση και τον έλεγχο της καταχώρισης 
στοιχείων των δράσεων από τους δικαιούχους, την απο¬ 
θήκευση και διαβίβαση λογιστικών δεδομένων σχετικά 
με τους δείκτες για την παρακολούθηση και υποβολή 
εκθέσεων και τη συσχέτιση του αρχείου των ψηφιοποιη¬ 
μένων παραστατικών και εγγράφων στο Ο.Π.Σ.Έχει την 


ευθύνη για την ακρίβεια, την ποιότητα και πληρότητα 
των στοιχείων που καταχωρούνται στο Ο.Π.Σ. 

ε. Τη συνεργασία με την Αρχή Ελέγχου και τη διασφά¬ 
λιση ότι αυτή λαμβάνει όλες τις απαραίτητες πληρο¬ 
φορίες σχετικά με τις διαδικασίες και τις επαληθεύσεις 
που πραγματοποιούνται σε σχέση με κάθε δαπάνη, για 
τη διεξαγωγή των λογιστικών και άλλων ελέγχων, ανα¬ 
φορικά με τις δράσεις που χρηματοδοτούνται από τα 
Ταμεία. 

στ. Τη διενέργεια συστηματικών διοικητικών ελέγχων 
και συμπληρωματικών ελέγχων μέσω επιτόπιων επαλη¬ 
θεύσεων, εφόσον απαιτείται, βάσει του άρθρου 27 του 
Οριζόντιου Κανονισμού και αιφνιδιαστικών ελέγχων επί 
των δαπανών που συνδέονται με τις αιτήσεις τελικής 
πληρωμής από τους δικαιούχους, οι όποιες δηλώνονται 
στους ετήσιους λογαριασμούς, με στόχο την εξασφά¬ 
λιση επαρκούς επίπεδου αξιοπιστίας. 

ζ. Τη σύνταξη της αντίστοιχης έκθεσης ελέγχου για 
κάθε διενεργούμενο έλεγχο. 

η. Την ενημέρωση της Αρχής Ελέγχου για τους Ελέγ¬ 
χους που έχει διενεργήσει καθώς και για τα αποτελέ¬ 
σματα αυτών. 

θ. Τον έλεγχο εφαρμογής των κανόνων ενημέρωσης 
και δημοσιότητας από τους δικαιούχους. 

ι. Την εισήγηση και λήψη των κατάλληλων μέτρων, 
τα οποία διασφαλίζουν την προστασία των οικονο¬ 
μικών συμφερόντων της Ευρωπαϊκής Ένωσης, με την 
εφαρμογή προληπτικών μέτρων κατά της απάτης, της 
διαφθοράς και κάθε άλλης παράνομης δραστηριότητας 
καθώς και τη διενέργεια προληπτικών ελέγχων. (Αρθ. 5 
Οριζόντιου Κανονισμού (ΕΕ) 514/2014 ΕΚ). 

ια. Την εισήγηση για την επιβολή αποτελεσματικών, 
αναλογικών και αποτρεπτικών διοικητικών και οικονο¬ 
μικών κυρώσεων σε περίπτωση παρατυπιών και τη μέ¬ 
ριμνα για την ανάκτηση αχρεωστήτως καταβληθέντων 
ποσών εφόσον χρειάζεται. 

ιβ. Την πρόταση για επιβολή δημοσιονομικών διορθώ¬ 
σεων, εφόσον απαιτούνται, σε σχέση με μεμονωμένες 
ή συστημικές παρατυπίες οι οποίες εντοπίζονται στο 
πλαίσιο των εθνικών προγραμμάτων. 

ιγ. Την ενημέρωση της Υπεύθυνης Αρχής και της Αρ¬ 
χής Ελέγχου για τις παρατυπίες και για κάθε σημαντική 
εξέλιξη των σχετικών διοικητικών και δικαστικών διώ¬ 
ξεων. (Αρθ. 5 και 46 Οριζόντιου Κανονισμού (ΕΕ) 514/2014 
ΕΚ) · 

ιδ. Τη σύνταξη και υποβολή στην Ευρωπαϊκή Επιτροπή 
μέσω της Υπεύθυνης Αρχής, των εκθέσεων εφαρμογής, 
των δηλώσεων δαπανών και των αιτήσεων πληρωμών. 

ιε. Την παρακολούθηση των χρηματοροών και τη λήψη 
των πληρωμών από την Ευρωπαϊκή Επιτροπή καθώς και 
τη μέριμνα για την πληρωμή των δικαιούχων, σύμφωνα 
με τις κείμενες διατάξεις. 

ιστ. Την πιστοποίηση ότι: α) η δήλωση δαπανών είναι 
ακριβής, προκύπτει από αξιόπιστα λογιστικά συστή¬ 
ματα και στηρίζεται σε επαληθεύσιμα δικαιολογητικά 
και β) οι δηλωθείσες δαπάνες είναι σύμφωνες με τους 
ισχύοντες ενωσιακούς και εθνικούς κανόνες και έχουν 
πραγματοποιηθεί σε σχέση με δράσεις που επελέγησαν, 
σύμφωνα με τα κριτήρια που ισχύουν για το πρόγραμμα 
και συνάδουν με τους ενωσιακούς και εθνικούς κανόνες. 

ιζ. Τη θέσπιση διαδικασιών που διασφαλίζουν ότι 
όλα τα σχετικά με δαπάνες έγγραφα, αποφάσεις και 
δραστηριότητες ελέγχου ακολουθούν την απαιτούμε- 

νη διαδρομή ελέγχου και τηρούνται σύμφωνα με τους 
εκτελεστικούς κανονισμούς της Ευρωπαϊκής Επιτροπής 
που εκδίδονται βάσει του άρθρου 27 παράγραφος 5 του 
Οριζόντιου Κανονισμού. 

5. Το Τμήμα Συντονισμού και Υποστήριξης, έχει ως 
αρμοδιότητες: 

α. Την εξασφάλιση του συντονισμού μεταξύ των Τμη¬ 
μάτων της υπηρεσίας, στην εκπλήρωση της αποστολής 
τους. 

β. Την παροχή πληροφοριών σε κάθε ενδιαφερόμενο 
πρόσωπο/ φορέα, διασφαλίζει την δημοσιοποίηση των 
αποτελεσμάτων των χρηματοδοτούμενων δράσεων και 
μεριμνά για τη δημιουργία και τη συνεχή ενημέρωση 
της ιστοσελίδας της Υπηρεσίας. 

γ. Την οργάνωση των συναντήσεων των ομάδων ερ¬ 
γασίας και την τήρηση πρακτικών των συνεδριάσεων. 

δ. Τη μέριμνα για τη συμμετοχή του προσωπικού σε 
προγράμματα εκπαίδευσης - κατάρτισης. 

ε. Τη μέριμνα για την υλοποίηση των έργων που 
περιλαμβάνονται στη δράση «Τεχνική βοήθεια» των 
προγραμμάτων του Ταμείου Ασύλου Μετανάστευσης 
και Ένταξης και Εσωτερικής Ασφάλειας, την ανάθεση 
μέρους των πιστώσεων αυτής για τη στήριξη δράσεων 
που μειώνουν τη διοικητική επιβάρυνση των δικαιούχων 
και των αρμοδίων αρχών περιλαμβανομένων των συ¬ 
στημάτων ηλεκτρονικής ανταλλαγής δεδομένων, καθώς 
και την ενίσχυση της ικανότητας των δικαιούχων να 
διαχειρίζονται και να αξιοποιούν την προβλεπόμενη στή¬ 
ριξη. Η εκτέλεση ενεργειών τεχνικής βοήθειας γίνεται 
σύμφωνα με τις διατάξεις του Π.δ. 4/2002, αναλόγως 
εφαρμοζόμενες για την προγραμματική περίοδο 2014- 
2020 . 

στ. Τη μέριμνα για τη πιστοποίηση των δαπανών της 
Τεχνικής Βοήθειας. 

ζ. Τη γραμματειακή υποστήριξη των Τμημάτων της 
Υπηρεσίας και το χειρισμό θεμάτων προσωπικού. 

η. Την οργάνωση, τήρηση και ενημέρωση του αρχείου 
της Υπηρεσίας και τη μέριμνα για την παραλαβή και 
διακίνηση της αλληλογραφίας. 

θ. Τη μέριμνα για την προμήθεια, συντήρηση και δι¬ 
άθεση στα Τμήματα του απαραίτητου υλικοτεχνικού 
εξοπλισμού και μέσων. 

ι. Τη διαχείριση του χρηματικού και τη μέριμνα για 
τον ορισμό υπολόγου διαχειριστή τεχνικής βοήθειας 
(άρθρο 7 παρ.3 Π.δ. 4/2002). 

ια. Την ορθή λειτουργία του ΟΠΣ και την καταχώριση 
των στοιχείων που αφορούν την Τεχνική Βοήθεια. 

ιβ. Τη σύνταξη και υποβολή προτάσεων και τη σύνταξη 
των αιτημάτων και κατανομών για εγγραφή πιστώσεων 
και προκαταρκτικών εκτιμήσεων των έργων της Τεχνι- 
κής βοήθειας των εκάστοτε χρηματοδοτικών εργαλείων, 
στις Συλλογικές Αποφάσεις Έργου του Προγράμματος 
Δημοσίων Επενδύσεων, που εμπίπτει στα πλαίσια της 
Υπηρεσίας. 

ιγ. Τη μέριμνα για την εξασφάλιση της διατήρησης 
σύμφωνα με τις απαιτήσεις των σχετικών αποφάσεων 
της Ευρωπαϊκής Επιτροπής όλων των εγγράφων που 
αφορούν σε δαπάνες και λογιστικούς ελέγχους και 
απαιτούνται για την εξασφάλιση των προβλεπόμενων 
ελέγχων. 

ιδ. Τη μέριμνα για την ευταξία και τη συντήρηση των 
χώρων και γενικά των εγκαταστάσεων και υποδομών 
της Υπηρεσίας. 


ιε. Την άσκηση δραστηριοτήτων ενημέρωσης και δη¬ 
μοσιότητας και τη διάδοση των αποτελεσμάτων του 
προγράμματος, εξασφαλίζοντας τη συμμόρφωση προς 
τις απαιτήσεις ενημέρωσης και δημοσιότητας που ορί¬ 
ζονται στο άρθρο 53 του Οριζόντιου Κανονισμού. 

ιστ. Τη συγκρότηση επιτροπών ή ομάδων εργασίας 
και τον ορισμό εμπειρογνωμόνων ή/και αξιολογητών 
στο πλαίσιο των ενεργειών τεχνικής βοήθειας, για την 
υποβοήθηση του έργου της. 

ιζ. Τη μέριμνα για τη δημιουργία ομάδας εσωτερικού 
ελέγχου με σκοπό την εξασφάλιση της ορθής λειτουρ¬ 
γίας του Συστήματος Διαχείρισης και Ελέγχου. 

ιη. Την εξασφάλιση ύπαρξης συστημάτων συλλογής 
των απαιτούμενων δεδομένων για την υποβολή των 
κοινών και των ειδικών ανά πρόγραμμα δεικτών στην 
Υπεύθυνη Αρχή, μαζί με άλλα δεδομένα σχετικά με την 
εφαρμογή του προγράμματος και των έργων. 

ιθ. Τη μέριμνα ώστε να υφίσταται σύστημα ηλεκτρο¬ 
νικής καταγραφής και αποθήκευσης της λογιστικής 
καταχώρισης κάθε έργου που υπάγεται στο εθνικό 
πρόγραμμα και να συλλέγονται τα δεδομένα που αφο¬ 
ρούν την υλοποίηση και απαιτούνται για την οικονομική 
διαχείριση, την παρακολούθηση, τον έλεγχο και την 
αξιολόγηση. 

κ. Τη διασφάλιση ότι οι ανεξάρτητοι αξιολογητές λαμ¬ 
βάνουν, για τους σκοπούς της διεξαγωγής της αξιολό¬ 
γησης που αναφέρεται στο άρθρο 56 και στο άρθρο 
57 παράγραφος 1 του Οριζόντιου Κανονισμού και της 
διατύπωσης της γνώμης περί αξιολόγησης, όλες τις 
απαραίτητες πληροφορίες σχετικά με τη διαχείριση 
του εθνικού προγράμματος. 

Αρθρο 2 
Στελέχωση 

1. Η Υπηρεσία Διαχείρισης Ευρωπαϊκών και Αναπτυ¬ 
ξιακών Προγραμμάτων στελεχώνεται με αστυνομικό 
προσωπικό, γενικών και ειδικών καθηκόντων, καθώς και 
με μόνιμο ή με σύμβαση εργασίας ιδιωτικού δικαίου 
αορίστου χρόνου πολιτικό προσωπικό της Ελληνικής 
Αστυνομίας. Το υφιστάμενο προσωπικό της Ελληνι¬ 
κής Αστυνομίας αποσπάται εκ νέου στην Υπηρεσία, με 
απόφαση του Αναπληρωτή Υπουργού Εσωτερικών και 
Διοικητικής Ανασυγκρότησης για θέματα Προστασί¬ 
ας του Πολίτη, για χρονικό διάστημα μέχρι τριών (3) 
ετών που μπορεί να ανανεώνεται για μία φορά. Στην 
ίδια Υπηρεσία δύναται, σύμφωνα με τις διατάξεις του 
αρθρ. 3 παραγρ. 3 του Ν.3938/2011 και του αρθρ. 3 πα- 
ραγρ. 1 του Π.δ. 82/2011, να αποσπάται και προσωπικό 
του Λιμενικού Σώματος - Ελληνικής Ακτοφυλακής με 
κοινή απόφαση των αρμοδίων Υπουργών. Το υφιστά¬ 
μενο προσωπικό του Λιμενικού Σώματος - Ελληνικής 
Ακτοφυλακής αποσπάται εκ νέου στην Υπηρεσία, με 
κοινή απόφαση των αρμοδίων Υπουργών. Επίσης, στην 
ίδια Υπηρεσία δύναται, σύμφωνα με τις διατάξεις του 
αρθρ. 3 παραγρ. 3 του Ν. 3938/2011 και του αρθρ. 3 πα- 
ραγρ. 1 του Π.δ. 82/2011, να αποσπάται και προσωπικό 
του Υπουργείου Εξωτερικών με κοινή απόφαση των 
αρμοδίων Υπουργών. 

2. Οι εκθέσεις αξιολόγησης του ένστολου προσωπι¬ 
κού συντάσσονται από τον ανώτερο ή αρχαιότερο του 
αξιολογούμενου αξιωματικό του οικείου Σώματος που 
υπηρετεί στην Υπηρεσία, σύμφωνα με τις ισχύουσες 
για το Σώμα αυτό διατάξεις. Η έκθεση αξιολόγησης 

υπόκειται σε γνωμάτευση από τον αξιωματικό που είναι 
αρμόδιος προς τούτο για τις εκθέσεις αξιολόγησης του 
λοιπού προσωπικού των Υπηρεσιών στις οποίες ανή¬ 
κουν οργανικά, με εξαίρεση τις εκθέσεις αξιολόγησης 
του ένστολου προσωπικού της Ελληνικής Αστυνομίας, 
στις οποίες γνωματεύει ο προϊστάμενος της Υπηρεσίας. 
Η έκθεση αξιολόγησης του προϊσταμένου της Υπηρε¬ 
σίας συντάσσεται από το διευθυντή της Διεύθυνσης 
Αστυνομικού Προσωπικού του Αρχηγείου Ελληνικής 
Αστυνομίας, εφόσον αυτός είναι ανώτερος ή αρχαιότε¬ 
ρος του αξιολογούμενου, ενώ σε αντίθετη περίπτωση η 
έκθεση αξιολόγησης συντάσσεται από τον Προϊστάμενο 
του Κλάδου Οργάνωσης και Ανθρώπινου Δυναμικού του 
Αρχηγείου Ελληνικής Αστυνομίας. 

3. Ως προϊστάμενοι των τμημάτων της Υπηρεσίας 
τοποθετούνται ανώτεροι αξιωματικοί της Ελληνικής 
Αστυνομίας. 

4. Ο πειθαρχικός έλεγχος του ένστολου προσωπικού, 
ασκείται από τους προερχόμενους από το ίδιο Σώμα 
ιεραρχικά προϊσταμένους του, σύμφωνα με το ισχύον 
για το κάθε Σώμα πειθαρχικό δίκαιο. 

5. Για την αξιολόγηση, τον πειθαρχικό έλεγχο και άλλα 
συναφή με την υπηρεσιακή κατάσταση του πολιτικού 
προσωπικού ζητήματα, εφαρμόζονται οι διατάξεις που 
διέπουν το πολιτικό προσωπικό, όπως ισχύουν κάθε 
φορά. 

6. Ο προϊστάμενος της Υπηρεσίας, σε περίπτωση 
απουσίας ή κωλύματος του, αναπληρώνεται από τον 
ανώτερο κατά βαθμό ή αρχαιότερο προϊστάμενο των 
Τ μημάτων. 

7. Με αιτιολογημένη απόφαση του ο Δ/ντής της 
Υπηρεσίας, δύναται να καθορίζει διαφορετική ώρα 
προσέλευσης και αποχώρησης για το προσωπικό της 
Υπηρεσίας, εντός των ορίων που ορίζουν οι σχετικές 
διατάξεις, εφόσον κατά την κρίση του έτσι εξυπηρετού¬ 
νται καλύτερα οι υπηρεσιακές ανάγκες. 

Άρθρο 3 

Καθήκοντα - υποχρεώσεις προσωπικού 

1. Ο προϊστάμενος της Υπηρεσίας Διαχείρισης Ευρω¬ 
παϊκών και Αναπτυξιακών Προγραμμάτων διευθύνει την 
Υπηρεσία και ευθύνεται για την ομαλή λειτουργία αυτής 
και την αποτελεσματική εκπλήρωση της αποστολής της. 
Στο πλαίσιο αυτό: 

α. Αξιολογεί τις ανάγκες των Τ μημάτων και κατανέμει 
το προσωπικό σ' αυτές, βάσει των ειδικότερων γνώσεων 
και ικανοτήτων του. 

β. Ορίζει τους προϊσταμένους των Τμημάτων βάσει 
των ισχυουσών διατάξεων, του βαθμού και των ειδικό¬ 
τερων προσόντων τους. 

γ. Επικοινωνεί και συνεργάζεται με τα αρμόδια όργανα 
και Υπηρεσίες των Σωμάτων και Υπηρεσιών του Υπουρ¬ 
γείου Εσωτερικών και Διοικητικής Ανασυγκρότησης, 
την Υπεύθυνη Αρχή, καθώς και με οποιαδήποτε άλλη 
αρμόδια Υπηρεσία ή Φορέα στο πλαίσιο εκπλήρωσης 
της αποστολής της Υπηρεσίας της οποίας προ'ΐσταται. 

δ. Παρακολουθεί τις εξελίξεις στην ΕυρωπαϊκήΈνωση 
επί θεμάτων αρμοδιότητας της Υπηρεσίας και συμμετέ¬ 
χει σε επιτροπές, συνέδρια και συναντήσεις που πραγ¬ 
ματοποιούνται στο πλαίσιο αυτής, ύστερα από έγκριση 
της Υπεύθυνης Αρχής. 

ε. Καθορίζει τις προτεραιότητες της Υπηρεσίας, οργα¬ 
νώνει τον τρόπο εκτέλεσης των εργασιών και παρέχει 


στο προσωπικό τις απαραίτητες οδηγίες και κατευ¬ 
θύνσεις για την ακριβή εκτέλεση των καθηκόντων του. 

στ. Ορίζει εκπροσώπους για τα διάφορα συνέδρια, 
επιτροπές και συναντήσεις, στο πλαίσιο των αρμοδιο¬ 
τήτων της Υπηρεσίας. 

ζ. Καταρτίζει κατά το μήνα Ιανουάριο κάθε έτους 
και υποβάλλει στο Γενικό Γραμματέα Δημόσιας Τάξης, 
αρμόδιο για θέματα του πρώην Υπουργείου Δημοσίας 
Τάξης και Προστασίας του Πολίτη, ετήσια έκθεση, για τα 
πεπραγμένα της Υπηρεσίας κατά το προηγούμενο έτος. 

η. Γνωματεύει στις εκθέσεις αξιολόγησης που συντάσ- 
σονται από τους υφισταμένους του για το προερχόμενο 
από την Ελληνική Αστυνομία προσωπικό της Υπηρεσίας. 

θ. Ορίζει υπεύθυνο ή υπεύθυνους για την παρακολού¬ 
θηση και την πρόληψη των παρατυπιών και της απάτης, 
στους οποίους τα Τμήματα της Υπηρεσίας οφείλουν να 
παρέχουν τα απαιτούμενα στοιχεία. 

ι. Εκτελεί κάθε άλλη αρμοδιότητα που του ανατίθεται 
από το Γ ενικό Γ ραμματέα του Δημόσιας Τάξης, αρμόδιο 
για θέματα του πρώην Υπουργείου Δημοσίας Τάξης και 
Προστασίας του Πολίτη και την Υπεύθυνη Αρχή, στο 
πλαίσιο εκπλήρωσης της αποστολής της Υπηρεσίας. 

2. Οι προϊστάμενοι των Τμημάτων διευθύνουν, επο¬ 
πτεύουν, ελέγχουν και συντονίζουν τις εργασίες του 
Τμήματος τους και παρέχουν τις αναγκαίες προς τούτο 
εντολές και οδηγίες στο προσωπικό. Συνεργάζονται 
μεταξύ τους καθώς και με τις αρμόδιες Υπηρεσίες των 
Σωμάτων και Υπηρεσιών του Υπουργείου επί θεμά¬ 
των αρμοδιότητάς τους, παρακολουθούν, κατά λόγο 
αρμοδιότητας, τον τρόπο και την πορεία υλοποίησης 
των επιχειρησιακών και αναπτυξιακών προγραμμάτων, 
εισηγούνται τρόπους βελτίωσης των διαδικασιών υλο¬ 
ποίησης των δράσεων που αναπτύσσονται στο πλαίσιο 
της αποστολής της Υπηρεσίας και ευθύνονται για την 
ομαλή και αποτελεσματική λειτουργία του Τμήματος 
τους. Επίσης, συμμετέχουν ως εκπρόσωποι της Υπη¬ 
ρεσίας σε ευρωπαϊκά θεσμικά όργανα, διεθνή ή και σε 
εγχώρια συνέδρια, συναντήσεις, επιτροπές και ομάδες 
εργασίας και εκτελούν κάθε άλλο έργο που τους ανατί¬ 
θεται από τον Προϊστάμενο της Υπηρεσίας και ανάγεται 
στα καθήκοντα τους. 

3. Το προσωπικό της Υπηρεσίας συνεργάζεται αρμο¬ 
νικά για την επίτευξη της αποστολής της Υπηρεσίας, 
εκτελεί τις εντολές των προϊσταμένων του, με προθυμία 
και ενδιαφέρον και γενικά ασκεί τα καθήκοντα και τις 
αρμοδιότητες του με επαγγελματισμό και υπευθυνό¬ 
τητα. Η έλλειψη ενδιαφέροντος, η άρνηση εκτέλεσης 
ή η υπαίτια παράλειψη ή η πλημμελής εκτέλεση των 
καθηκόντων, η έλλειψη συνεργασίας με το υπόλοιπο 
προσωπικό της Υπηρεσίας και η μη συμμετοχή στο 
συλλογικό έργο, πέραν των προβλεπομένων από τις 
ισχύουσες διατάξεις κυρώσεων, αποτελεί λόγο άμεσης 
απομάκρυνσης των υπαιτίων από την Υπηρεσία. 

Αρθρο 4 

Υποχρεώσεις Υπηρεσιών - δικαιούχων 

Οι αρμόδιες Υπηρεσίες - δικαιούχοι του Υπουργείου 
Εσωτερικών και Διοικητικής Ανασυγκρότησης (πρώην 
Υπουργείου Δημοσίας Τάξης και Προστασίας του Πο¬ 
λίτη) και των άλλων Υπουργείων, για την υλοποίηση 
των εθνικών προγραμμάτων, τα οποία περιλαμβάνονται 
στην αποστολή της Υπηρεσίας Διαχείρισης Ευρωπαϊ¬ 
κών και Αναπτυξιακών Προγραμμάτων, συνεργάζονται 

άμεσα με αυτήν, καθώς και με άλλες συναρμόδιες Υπη¬ 
ρεσίες, προς το σκοπό πληρέστερης αξιοποίησης και 
αποτελεσματικότερης υλοποίησης των προγραμμάτων 
και των επιμέρους δράσεων που αναπτύσσονται στο 
πλαίσιο αυτών. Η διαδικασία υλοποίησης των εθνικών 
προγραμμάτων, ορίζεται στο Εγχειρίδιο του Συστήμα¬ 
τος Διαχείρισης και Ελέγχου. 

Άρθρο 5 

Μεταβατικές διατάξεις 

Τα Τμήματα του άρθρου 1 παράγραφος 2, με εξαίρεση 
την περίπτωση β, πέραν των αρμοδιοτήτων που τους 
ανατίθενται με τη παρούσα απόφαση, διατηρούν και τις 
αρμοδιότητες που τους ανατέθηκαν με το Π.δ. 82/2011, 


μέχρι την ολοκλήρωση της περιόδου 2007 - 2013, σύμ¬ 
φωνα με το άρθρο 3 παρ. 2 του Ν. 3938/2011. 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΑΝΤΩΝΙΟΣ ΜΑΚΡΥΔΗΜΗΤΡΗΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020188007091 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































